google/wiki40b huggingface dataset:
80 meter hekk

80 meter hekk er en tidligere offisiell mesterskapsøvelse for kvinner innen friidrett. Det var den korteste hekkeøvelsen med åtte 72,6 centimeter høye hekker. Øvelsen var olympisk øvelse under 8 leker fra 1932 til 1968. var den korte hekkdistansen for kvinner under OL 80 meter med åtte 72,6 centimeter høye hekker. Fra OL 1968 ble det besluttet å introdusere 100 meter hekk med 84 centimeter høye hekker for kvinner.
Distansen er korthekk øvelse for noen aldersbestemte ungdomsklasser. For jenter er det øvelse for 13 til 16 år med 76,2 cm hekker. For gutter er det øvelse for 13 og 14 år med 76,2 cm hekker.
Georg Thomas

Liv og karriere

Thomas ble født i byen Forst (Lausitz) i den prøyssiske provinsen Brandenburg. Fabrikkeierens sønn og senere general gikk inn i 63. infanteriregiment som fenrik og begynte sin karriere som soldat i 1908. Fra 1928 jobbet han med spørsmål knyttet til bevæpning ved arméens våpenkontor i det tredje rikes forsvarsdepartement i Berlin. I 1939 ble han sjef i det tyske forsvarets kontor for økonomi og våpen i Oberkommando der Wehrmacht. Han var medlem av styret i Kontinentale Öl AG (et oljeselskap med formål om å utnytte petroleumsressursene i okkuperte land) samt Reichswerke Hermann Göring, et stort jern- og stålselskap. Thomas, som siden 1940 hadde vært en general i infanteriet (tysk General der Infanterie) la tidlig merke til at Tysklands evne til å føre en langvarig krig var begrenset av landets økonomisituasjon. Siden han fremdeles hadde kontakt med sin tidligere overordnede Ludwig Beck, samt med Carl Friedrich Goerdeler og Johannes Popitz, begynte han allerede i 1938-39 å arbeide med planleggingen for et militært statskupp mot Adolf Hitler.
I november 1942 forlot Thomas sin stilling i forsvarets kontor for økonomi og våpen. Albert Speer og hans forsvarsministerium hadde i mellomtiden overtatt nesten all kompetanse knyttet til våpenproblemer. Etter det mislykkede forsøket på å ta Hitlers liv i Wolfsschanze i Østpreussen den 20. juli 1944, ble alle de gamle planene fra 1938-39 funnet. Dette funnet førte til arrestasjon av Thomas den 11. oktober 1944 og etterfølgende opphold i konsentrasjonsleirene Flossenbürg og Dachau. I slutten av april 1945 ble han overført til Tyrol sammen med ca. 140 andre prominente innsatte, hvor SS forlot fangene bak. De ble løslatt av USAs 5. armé den 5. mai 1945.
Thomas døde i alliert fangenskap i 1946.
Synapte

Utseende

Middelsstore (vingespenn 30-35 millimeter), brunlige smygere. Undersiden kan være ensfarget brun, eller forvingen kan ha innslag av gult, bakvingen av grått.

Utbredelse

Slekten er vidt utbredt i Amerika, fra Texas i nord til Argentina i sør.
Cribrohammus

Utseende

Nokså store, avlange, mørke trebukker. Oversiden er mørk bortsett fra scutellum som er hvitt. Dekkvingene er avlange, parallellsidige med rettvinklede "skuldre".

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i det sørlige Kina (Sichuan og Yunnan).
Samsung World Championship

Samsung World Championship er en golfturnering på LPGA-touren som finner sted hvert år i oktober. Elektronikkselskapet Samsung har vært tittelsponsor siden 1995.
Malasaus

Malasaus (kinesisk: 麻辣痲辣味型, pinyin: Málà wèixíng) er en populær kinesisk oljet sterkt krydret og bedøvende saus som består av sichuanpepper, chilipepper og en rekke krydder kokt i olje.
Den inngår i Chongqingkjøkkenet og i videre forstand i Sichuankjøkkenet, men er etterhvert blitt populær i det kinesiske kjøkken generelt med en rekke regionale variasjoner.
Uttrykket málà er en kombinasjon av to kinesiske ord: «lammende, bedøvende» (麻) og «sterkt krydret» (辣), på grunn av følelsen man får i munnhulen.
Nummenheten skyldes sichuanpepperen som inneholder 3% hydroxy-alpha-sanshool.
Opprinnelsen til sausen er ikke helt klar, men mange kilder mener at den utviklet seg på nattmarkedene i Chongqing som ble frekventert av kaiarbeiderne på 1800- og 1900-tallet.
Sausen består som regel av tørket chilipepper, chilipulver, doubanpasta, sichuanpepperkorn, kryddernellik, hvitløk, stjerneanis, svart kardemomme, fenikkel, ingefær, kanel, salt og sukker. Ingrediensene putrer i oksetalg og vegetabilsk olje i timevis og fylles i krukker. Det kan tilsettes andre urter og krydder, som kaempferia galanga, Angelica dahurica og valmuefrø.
Trym Bjønnes

Twitterturné

I 2011 gjennomførte han en «twitterturné» med 98 gratiskonserter på seks dagar rundt om i Norge. Av disse var ble 28 gjennomført på 24 timer i Oslo. For dette blei han nominert til «Årets Innovatør 2011» i Spellemannsprisen.
Landkreis Kamenz

Geografi

Kretsen grenset i nord mot Oberspreewald-Lausitz og Spree-Neiße i Brandenburg, i øst mot Niederschlesischer Oberlausitzkreis, i sørøst mot  Landkreis Bautzen, i sør mot Landkreis Sächsische Schweiz, i sørvest mot den kretsfrie byen Dresden, og i vest mot Landkreis Meißen og Landkreis Riesa-Großenhain.

Historie

Under kretsreformen i Sachsen i 1994 og 1996 ble Landkreis Kamenz foreslått opprettet den 1. august 1994 av Kreis Kamenz, Landkreis Hoyerswerda (med unntak av den kretsfrie byen Hoyerswerda) og deler av Landkreis Bischofswerda under navnet Westlausitzkreis. Forslaget ble delvis behandlet av Fristaten Sachsens forfatningsdomstol, delvis grunnet klager om lovligheten av å oppløse kretsene Kreis Dresden-Land, Kreis Hoyerswerda og Kreis Kamenz. Som følge av forfatningsdomstolens avgjørelse ble opprettelsen av kretsen utsatt til den 1. januar 1996. Da ble den opprettet under et annet navn, nemlig Landkreis Westlausitz-Dresdner Land. Samtidig ble den utvidet til å omfatte deler av Landkreis Dresden-Land. Den 1. april 1996 ble den deretter omdøpt til Landkreis Kamenz.
I forbindelse med kretsreformen i Sachsen i 2008 ble Landkreis Kamenz den 1. august 2008 slått sammen med den tidligere kretsen Landkreis Bautzen (1994–2008) og den kretsfrie byen Hoyerswerda til den nye kretsen Landkreis Bautzen.
Hans Krankl

Karriere

Krankl var sentral spiss, med 34 mål på 69 kamper for Østerrike. Klubbene han spilte for var Rapid Wien og FC Barcelona. Han er en av de beste fotballspillere fra Østerrike. Han bidro til at Østerrike kvalifiserte seg til VM i 1978, for første gang på tjue år. Han scorte det avgjørende målet mot erkerivalen Vest-Tyskland, første gang Østerrike vant mot Vest-Tyskland på 47 år. Han fikk stjernestatus i sitt hjemland. Han scorte i det 88. minuttet, da kommentatoren sa Tor Tor Tor Tor Tor Tor, i werd' narrisch (Mål Mål Mål Mål Mål Mål jeg blir gal). 
Krankl var årets spiller i Østerrike 9 ganger, og han har blitt kåret til den mest populære østerrikske spiller de 25 siste årene.

Senere liv

Etter å ha avsluttet karrieren sin i Austria Salzburg, ble han manager og trener, blant annet for det østerrikske landslaget.
Torre La Sagrera

Torre La Sagrera er en skyskraper tegna av Frank Gehry som er under konstruksjon i Barcelona. Når den står ferdig i 2010 kommer den til å ha en høyde på 148 meter fordelt på 34 etasjer. Dette vil gjøre den til byens tredje høyeste bygning, etter Torre Mapfre og Hotel Arts. Bygninga har en totalkostnad på rundt 250 millioner euro.
Den norske historiske skolen

Den norske historiske skolen var et kallenavn for en gruppe norske historikere som var aktive omkring midten av 1800-tallet. Disse historikerne trådte fram på 1830-tallet og ble særlig knyttet til den såkalte innvandringsteorien, en teori om at Norge var blitt befolket fra nord, ikke fra sør slik som Sverige og Danmark. Denne teorien førte til debatt med andre nordiske forskere, som var motstandere av teorien.
Blant historikere som regnes til den norske historiske skolen er Rudolf Keyser, Peter Andreas Munch, Chr. C. A. Lange og C. R. Unger.
Sybroplocia

Utbredelse

Arten er utbredt på Filippinene.
International Standard Classification of Education

International Standard Classification of Education (ISCED) er en internasjonal statistisk standard for klassifisering av utdanninger. Standarden vedtas og oppdateres av UNESCO. Første versjon av standarden ble vedtatt i 1976 og hadde som formål å gjøre det lettere å sammenligne utdanningsstatistikk fra ulike land. Andre versjon av standarden ble vedtatt i 1997 er den mest brukte, selv om UNESCO vedtok ISCED 2011 som skal fase ut ISCED 1997 i løpet av noen år.
I Norge brukes mest standarden Norsk standard for utdanningsgruppering, som kan omkodes til ISCED 97 ved utveksling av statistikk internasjonalt.
Skibsassuranceforeningen Protector

Skibsassuranceforeningen Protector ble stiftet i Arendal 29. mai 1876. Det var et gjensidig forsikringsselskap som forsikret seilskip.
En betydelig reduksjon av den norske seilskipsflåten, førte til at det ikke lengre var marked for å forsikre seilskip. Selskapet ble derfor oppløst 31.12 1922.

Arkivet

Arkivet etter Skibsassuranceforeningen Protector befinner seg på Kuben i Arendal og omfatter en direksjonsprotokoll.
Hver dag er en sjelden gave

Nyttårstalen 2006

Kong Harald siterte siste vers av sangen i sin nyttårstale 2006. I det verset heter det «Hver aften står hvite stjerne og spør deg om hva du gav». Dette perspektivet på livet brukte kongen til å utfordre lytterne til å yte mer enn å nyte.
Tainted Love

«Tainted Love» er en sang skrevet av Ed Cobb, og originalt innspilt av Gloria Jones i 1965.
Sangen ble internasjonalt populær etter at Soft Cell gjorde en coverversjon i 1981, som gikk til #1 på den britiske singellisten. Sangen er senere også blitt innspilt med andre artister, også på andre språk, som den spanske «Falso Amor» med La Unión.
Sangen har også blitt samplet flere ganger, som på Rihannas «SOS».
Hoppuka 2014/15

Hoppuka 2014/15 var den 63. utgaven av Hoppuka og inngikk i verdenscupen i skihopping 2014/15. Hoppuka startet i Oberstdorf den 29. desember 2014 og ble avsluttet 6. januar 2015 i Bischofshofen. Stefan Kraft fra Østerrike ble vinner sammenlagt.
Åmot prestegjeld

Åmot prestegjeld var et prestegjeld i Sør-Østerdal prosti i Hamar bispedømme. Det omfattet det Åmot kommune, men bestod tidligere også av Stor-Elvdal og Rendalen. I 1741 ble Rendalen prestegjeld utskilt, i 1873 Stor-Elvdal prestegjeld. I 1880 ble Osen annekssogn i Trysil prestegjeld delt i Nordre og Søndre Osen sogn, og det førstnevnte overført til Åmot.
Prestegjeldet besto i den siste periode av tre sogn: Åmot, Nordre Osen og Deset. Fra 2004 ble prestegjeldet som administrativ enhet faset ut av Den norske kirke.

Åmot sogn

Kirken i Åmot sogn var Åmot kirke på Rena. Sognet har navn etter gården Åmot (gln. Ámót, «åmøte», etter Renas sammenløp med Glomma)

Deset sogn

Kirken i Deset sogn var Deset kirke. Sognet har navn etter gården Deset.

Nordre Osen sogn

Kirken i Nordre Osen sogn var Nordre Osen kirke.
Yan (navn)

Etymologi

Mannsnavnet Yan er en bulgarsk og hviterussisk form av Johannes, som har hebraisk opprinnelse og betyr «Gud er nådig».
Yan er også et kinesisk navn for begge kjønn som betyr «tåke», «svale» eller «yppig».

Kjente personer med navnet

Personene i listene er ordnet kronologisk etter fødselsår.
Hedong (Linyi)

Hedong (kinesisk: 河东区; pinyin: Hédōng Qū) er et bydistrikt i provinsen Shandong i Folkerepublikken Kina. Det tilhører byprefekturet Linyi. Hedong har et areal på 727,63 km² og teller 600 000 innbyggere (2003).
MAEK-3 gasskraftverk

MAEK gasskraftverk nr 3 er et gasskraftverk i Kasakhstan. Det har en installert produksjonskapasitet på 630 MW, fordelt på 3 turbiner. Dette er et av Asias største kraftverk målt etter effekt. Anlegget ble påbegynt omkring 1980 og stod ferdig i 1990. Brenselkilden er naturgass.
Judy (satiremagasin)

Judy var et britisk satiremagasin som ble utgitt på slutten av det 19. og tidlig i det 20. århundre. Det fulle navnet var Judy, London Serio-Comic Journal.
Bladets første utgave var datert 2. mai 1867 og siste utgave ble utgitt 23. oktober 1907. Navnet «Judy» refererte til dukketeatershowet Punch and Judy, og antydet direkte til sine mer etablerte rivaler, Punch Magazine som var blitt grunnlagt i 1841. 
I utgaven fra 14. august 1867 introduserte Judy «Ally Sloper» som var en av de første – muligens den første tegneseriefiguren (seriefiguren «The Yellow Kid» ble for eksempel ikke utgitt før nesten tre tiår senere, i 1895). Sloper ble senere den første tegneseriefiguren som fikk sitt eget faste ukentlige magasin, Ally Sloper's Half Holiday, den første utgaven var datert 3. mai 1884. Sloper ble brukt kommersielt for alt den var verdt og kan ha vært den første tegneseriefigur omtalt i en populær sang ("Ally Sloper's Christmas Holidays" i 1886) og brukt i film (1898).
Benjamins stamme

Benjamins stamme (hebraisk: בִּנְיָמִין, Binyamin) er i henhold til Den hebraiske Bibelen (Det gamle testamente) var en av Israels stammer. I henhold til Tora besto Benjamins stamme av etterkommere fra stamfaren Benjamin, den yngste sønnen til Jakob og Rakel.
Fra etter erobringen av landet ved Josva og fram til opprettelsen av Israels første kongedømme ca 1050 f.Kr. var Benjamins stamme en del av en løs sammenslutning av israelittiske stammer. Det eksisterte ingen sentral myndighet, og i tider med krise ble folket ledet av høvdinger som ble kjent som dommere, se Dommernes bok. Hele stammen til Benjamin, kvinner og barn inkludert, ble bortimot utryddet av andre israelittiske stammer etter slaget ved Gibea. De gjenværende ble spart og tillatt å gifte seg med kvinner fra en annen by der deres ektemenn hadde blitt drept, og således fortsatte stammen å eksistere. Se Dommernes bok 19-21.
Da angrepene fra filisterne økte besluttet de israelittiske stammene å opprette en sterkt sentralisert monarki for å møte utfordringen. Den første kongen av denne nye eksistensen var Saul som kom fra Benjamins stamme, som på den tiden var den minste av alle stammene. Saul styrte fra Gibea i 38 år, noe som synes å være hans hjemby.
Etter Sauls død besluttet alle de andre stammene, bortsett fra Judas stamme, å være lojale til Sauls slekt, men etter at hans sønn Isjbosjet var død, gikk Benjamins stamme sammen med de nordligste israelittiske stammene i å gjøre Sauls utfordrer, David, som da allerede var konge av Judea, til konge av et forent israelittisk kongedømme. Ved tronebestigelsen til Rehabeam, Davids sønnesønn, en gang rundt 930 f.Kr. skilte de nordligste stammene seg fra Davids hus for opprette Det nordlige kongedømme. Denne gangen var imidlertid Benjamins stamme lojale til Davids hus, og forble en del av kongedømmet Judea fram til Judea ble erobret av Babylonia en gang rundt 586 f.Kr. og hele dens befolkning ble deportert.
Da jødene kom tilbake fra landflyktigheten i Babylon var de ulike stammetilknytningene blitt opphørt, antagelig på grunn av umuligheten av etablere på nytt de tidligere stammeområdene. De særskilte religiøse rollene bestemt for Levi og Kohen ble bevart, og hele befolkningen ble kalt for Israel. Disse betegnelsene er fortsatt fulgt den dag i dag.
NOTAM

Utsendelse

Hver enkelt enhet av lufttrafikktjenesten sender ut sin serie med NOTAM, innenfor sitt ansvarsområde. Forsvaret eller liknende kan få utsendt NOTAM ved henvendelse til en operativ enhet av lufttrafikktjenesten. For en del lufthavner er det AIS-kontoret ved Gardermoen som er utsendende enhet. I Norge vil NOTAM være tilgjengelig til andre enheter via NAIS.

Resten av verden

NOTAM-utsendelse i resten av verden er bygget opp i samsvar med ICAOs retningslinjer på lignende måte som i Norge. Det finnes imidlertid enkelte forskjeller, og noen land kan ha delegert oppgaver til andre land der dette er nødvendig. Ved å bruke en NAIS-terminal i Norge, kan man gå inn og finne et NOTAM fra en flyplass i utlandet.
Bharatpur lufthavn

Bharatpur lufthavn på (nepali: भरतपुर विमानस्थल) (IATA: BHR, ICAO: VNBP) er en flyplass for Bharatpur, i Chitwan distriktet i Narayani i Nepal.
Flyplassen ligger 1,6 km sydvest for Bharatpur. Den administreres av luftfartsmyndighetene, "Civil Aviation Authority of Nepal"" (CAAN) og benyttes av Nepal Airlines som tilfører plassen de fleste inntektene.
Bharatpur lufthavn er den fjerde mest trafikkerte i Nepal og trafikken er økende. Turister som skal til Chitwan National Park benytter plassen.
Flyplassen ble bygget som en del av et prosjekt som omfattet bygging av boliger og bekjempelse av malaria i Chitwan-dalen med assistanse fra USAs regjering. Første passasjerfly landet på plassen den 5. mars 1965. Flyplassen ligger 183 moh. og har en rullebane på 1 158 x 30 m 
Bharatpur lufthavn er base for Shivani Air, landets første skole for utdanning av sivile piloter. Shivania Air utdanner flygere etter internasjonal standard (FAA, ICAO)

Utvidelse

Flyplassen hadde opprinnelig en gresskledd rullebane og forbindelse til Kathmandu og Pokhara av Nepal Airlines. Etter mange år med lobbyvirksomhet, både fra lokalbefolkningens side og nepalere bosatt i utlandet ble begrenset utvidelse satt igang. Nytt terminalbygg ble bygget og den 1 158 m lange rullebanen ble asfaltert for å kunne ta imot middelstore passasjerfly som Nepal Airlines og Nicon Air brukte . Arbeidet ble fullført i oktober 2005.
Barhaptur har en asfaltert rullebane, 03/21 som er 600 x 30 m Flyplassen ligger i utkanten av Chaurjahari.
Shaher Abdulhak

Karriere

I 1963 grunnla Abdulhak selskapet «Shaher Trading», et foretak som drev med olje, mineralvann, turisme og eiendommer. Han var involvert i avtalen for å hjelpe falashajødene fra Etiopia til Israel i 1960-årene. I 2000 var han en viktig medspiller i å etablere grenseavtalen mellom Jemen og Saudi-Arabia, hvor han fikk millioner av dollar fra saudierne. Han er milliardær og trolig en av de rikeste i Jemen. Abdulhak er kjent som sukkerkongen i Jemen, hvor han har stor innflytelse også politisk. Han er en personlig venn av president Ali Abdullah Saleh. Til tross for sin prominente posisjon i Jemens samfunnsliv er Abdulhak mediesky, han gir aldri intervjuer og noe bilde av ham har aldri vært trykket i den lokale presse i Jemen.

I medias søkelys

I mars 2008 ble han imidlertid motvillig objekt for medias undersøkelser da hans sønn forsvant i forbindelse med en drapssak i London. Abdulhaks 21 år gamle sønn Farouk er etterlyst som vitne i mordet på den 23 år gamle norske studenten Martine Vik Magnussen, som ble funnet død i en haug med søppel i kjelleren på Farouks hus. Shaher Abdulhak – som ble sagt å allerede være misfornøyd med sin sønns jet-set livsstil i London, og hadde truet med å kutte ham ut – hevdet å ikke vite om Farouks gjøremål, men hadde leid en etterforsker for å finne ham og ville ikke støtte ham om han ble funnet å ha noe å gjøre med mordet.
Jemenske talsmenn lovet også å utlevere den mistenkte om han blir funnet. Men landet har ingen utleveringsavtale med Storbritannia, og utlevering er mot landets grunnlov. En vestlig diplomat uttalte «Om faren bestemmer det, vil sønnen hans ikke blir rørt, han vil ikke bli rørt.»
Farouk Abdulhak har pass fra USA. Han vokste opp i Egypt, hvor hans far tidligere hadde store interesser i Coca-Cola. Etter en kampanje anno 2011 på Facebook, der 50.000 brukere av nettstedet deltok på en kampanje om å boikotte alle produkter fra Cola-Cola Company over en fjortendagersperiode, mistet han alle sine finansielle interesser i selskapet.
Farouks mor er ortodoks kristen, hennes navn er Rowaida (Ruwaida) Michael og hun har også pass fra USA. Opprinnelig er hun fra Syria.
Teknisk-administrativt ansatte

Stillingstitler

Stillingstitler for administrativt personale kan være f.eks. sekretær, førstesekretær, konsulent, førstekonsulent, seniorkonsulent, rådgiver, seniorrådgiver, kontorsjef, assisterende direktør, direktør.
Teknisk ansatte kan ha stillingstitler som f.eks. forskningstekniker, avdelingsingeniør, overingeniør, senioringeniør.
Driftspersonell kan ha titler som f.eks. driftstekniker, driftsleder, renholder, renholdsleder.
Klinikkpersonell kan ha titler som klinikksekretær, tannpleier, oversykepleier.
Fylkesvei 7096

Fylkesvei 7096 (Fv7096) i Trøndelag går mellom Ryum og Rørvik lufthavn, Ryum i Vikna kommune. Veien er 1,2 km lang.
Før Trøndelag fylke ble opprettet 1. januar 2018 hadde veien betegnelsen Fylkesvei 510 (Nord-Trøndelag).
Sindre Finnes

Oppvekst/Familie

Han vokste opp i Ålesund.  29. februar 1996 giftet Sindre Finnes seg med daværende stortingsrepresentant Erna Solberg, i Paris. Sindre Finnes er sønn av kontorsjef Jonny Edvin Finnes (1934–) og Reidun Bjørkedal (1934–97). Han har to barn sammen med Erna Solberg. 
For sitt bidrag i hjemmet "Finnes/Solberg" ble Finnes kåret til «Årets mann» av Høyres Kvinneforum i 2002 .

Utdannelse

Sindre Finnes er utdannet siviløkonom fra Norges Handelshøyskole i 1989 . Det var under hans studieopphold i Bergen han ble sammen med Erna Solberg. De møttes første gangen på landsmøte  til Norges Konservative Studenterforbund som var i februar 1986. Senere samme år flyttet Sindre Finnes til Bergen for å begynne studier ved Norges Handelshøyskole .

Politisk aktiv

Finnes var i perioden 1989–91 generalsekretær i Norges Konservative Studenterforbund (NKSF). Han ledet Norsk Studentunions Bergensavdeling 1986-87, og var styreleder i Studentsamskipnaden i Bergen 1987-88 ,

Karriere

Fra 1998 har Finnes vært fagsjef i bransje- og industripolitisk avdeling i Norsk Industri, en stilling han i 2017 fortsatt har . Før det har han vært lærer ved Kolvikbakken ungdomsskole i Ålesund 1989-90 og redaktør i Gyldendal 1992-98.

Representasjon/Media

Sindre Finnes har flere ganger representert det offisielle Norge sammen med Erna Solberg.
Danviksbron

Danviksbron er en bru i Stockholm. Den består av to klaffebruer med en meters avstand fra hverandre, og strekker seg over Danvikskanalen. Den første sto ferdig i 1922 og den andre i 1956. Bruene knytter sammen Stockholmsbydelene Södermalm (i vest) og Södra Hammarbyhamnen (i øst).
Den første av de nåværende bruene ble bygget når Danvikskanalen ble sprengt ut først på 1920-tallet. Den andre brua ble innviet 1. juni 1956.
Monica Bonvicini

Operahuset i Oslo

Til konkurransen om kunst i vannet utenfor Operahuset i Oslo stilte Monica Bonvicini opp med forslaget «Hun ligger (She Lies)», en tredimensjonal versjon av Caspar David Friedrichs maleri, Das Eismeer fra 1823-24. Den foreslåtte skulpturen vil ha en størrelse på ca. 17 x 16 x 12 meter, og flyte på vannet ca. 60 meter fra operahuset. Dette vant konkurransen som i utgangspunktet hadde 153 kunstnere påmeldt.
Fourneau St Michel (Ardennene)

Fourneau Saint Michel (Hochofen St. Michael) er et friluftsmuseum som dekker provinsen Luxemburg i Ardennene i Belgia.

Lokalisering

Museet er lokalisert i Ardennene i den wallonske delen av Belgia. Museet ligger i en liten dal 7,5 km NNW fra byen Saint-Hubert og 11,5 km SSO fra byen Rochefort.

Utstilling

Museet består av to avdelinger som er atskilt av en felles parkeringsplass. Den ene hovedattraksjonen er et lite jernverk, der en masovn med tilhørende bygninger er det sentrale objekt.
På andre siden av parkeringsplassen ligger Musée de la Vie rurale en Wallonie, museets landbruksavdeling. Museet dekker 80 mål og har flere tun med tradisjonelle 1800-tallsbygninger fra ulike deler av Wallonien. Museet har også en stall med ardennerhester. Denne hesterasen er blitt et spesielt symbol for Ardennene.
Museet har restaurant og kafe.
Museets hjemmeside gir opplysninger om ulike arrangementer på ulike årstider.
Ertefrøbille

Utbredelse

Ertefrøbille registreres av og til helt sør i Norge, men skal ikke være utbredt og vanlig. Den kommer vanligvis med importerte erter. Den finnes i de fleste europeiske land. Den er spredt til flere verdensdeler (?), og kommer opprinnelig fra Nord-Amerika.

Utseende og levevis

Ertefrøbille er 5 mm lang, nesten helt brunsvart, men med noen hvite hårflekker på ryggen. De fire innerste følehornsleddene og litt av leggene (tibia) på frambeina er rødlige.
Larvene er lyst hvitgule, noe kortvokst. De utvikler seg i erter. De regnes som skadedyr siden de følger med ertene til lagring. Etter en tid gnager de seg ut av erten. Dette etterlater en uthult ert med et lite hull.